Drankrekening nog steeds nie betaal nieDie ANC-jeugliga het nog steeds nie ŉ restaurantrekening van R83 000 by die Velvet Lounge-nagklub in Durban vereffen nie. The Witness het Vrydag berig Emmanuel Bongumusa Gumede en Themba Dlomo, wat die twee dae lange partytjie in April gereël het, het glo nie die rekening betaal nie, al het Gumede dit destyds afgeteken. Daar is glo onder andere R24 000 op whiskey spandeer, en R10 000 op sjampanje. Die ANC het hulself intussen van Gumede en Dlomo gedistansieer. Die saak is by die polisie aanhangig gemaak, maar die ondersoek het glo tot ŉ stilstand gekom. “Ek het die geleentheid gereël, maar ek was nooit verantwoordelik om daarvoor te betaal nie,” het Dlomo aan die koerant gesê. Gumede is glo die direkteur van vier maatskappye wat almal in verskeie fases van likwidasie is. Dlomo het glo bande met die welgestelde ANC-sakeman, PG Mavundla. Sboniso Duma, die provinsiale adjunksekretaris van ANC-jeugliga, was nie vir kommentaar beskikbaar nie. – SAPA Lees ook: ANC-jeugliga-lid kap restaurant-eienaar ANC-jeugliga betaal glo nie R83 000-restaurantrekening nie